Here is a page extracted from Wikipedia that may contain CSS, HTML, and a lot of unformatted text.

Title: Coagulación d'a leit
Content: A coagulación d'a leit ye provocada por a desnaturalización d'a caseína, proteína mayoritaria d'a leit. A materia grasa y as seroproteínas tienen un rol pasivo.

As diferents caseínas son organizadas en micelas que son agregaus d'unas cuantas moleculas de caseína. Ye un complexo de proteínas fosforadas precipitants a pH 4,6, u bien baixo l'acción d'enzimas especificas, como a quimosina, extracto de maceración d'o cuallar de vediello que, con un atra enzima, a pepsina, forman o cuallo.

En tecnolochía quesera se distingue doncas dos tipos de coagulacions:
A coagulación acida.
A coagulación enzimatica.

En aragonés o proceso de coagulación d'a leit s'expresa con o verbo triar-se u trigar-se, mainemos cualques autors dan una accepción diferent d'este verbo y lo rechistran con o significau de "pasar-se a leit". A leit que s'ha trigau ye a "grullada", parola relacionada con o latín VOLUCULU. En aragonés chistabín se reculle a parola grullo con o significau de "siero de leit", pero se fa servir poco". En aragonés de Valle de Vio se reculle brullo, tamién derivau de VOLUCULU pero con o significau de "requesón".

Referencias

Veyer tamién 
Cuallada.
Cuallo.
Leit.
Queso.
Sineresi (quimica)

Leit